কাঠকয়লার ভেতরটা যেহেতু অনেক ছোট ছোট ছিদ্র যুক্ত সেহেতু এর পৃষ্ঠতলের ক্ষেত্রফল অত্যাধিক বেশী থাকে। বিরক্ত হবেনা দয়া করে। এই কথাগুলো বলার প্রয়োজন ছিলো। এবার বলছি কাঠকয়লার আসল ক্ষমতা কি। সেটা হলো কাঠকয়লার পরিশোষন প্রবণতা। কাঠকয়লা নানাবিধ রাসায়নিক পদার্থকে এর পৃষ্ঠে শোষণ করতে পারে। আর অল্প জায়গার মধ্যে যেহেতু অনেকটা পৃষ্ঠ থাকে সেকারনে ছোট একটুকরো কয়লার শোষন ক্ষমতাও থাকে অনেক বেশী। নানাবিধ প্রক্রিয়াকরনের মাধ্যমে এই পৃষ্ঠতল তথা পরিশোষন ক্ষমতা অনেক বাড়ানো যেতে পারে। এই প্রক্রিয়াকৃত কয়লাকে বলা হয় ‘অ্যাক্টিভেটেড কার্বন’ । এক পাউন্ড অ্যাক্টিভেটেড কার্বনে প্রায় এক একর পরিশোষনক্ষম পৃষ্ঠ থাকতে পারে!